stanford-oval/wikipedia huggingface dataset:
ดุจบิดามารดร
ประวัติ

สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีทรงพระราชนิพนธ์ร้อยกรองขึ้นมาชิ้นหนึ่งในลักษณะของโคลง เพื่อเป็นการเฉลิมพระเกียรติพระบาทสมเด็จพระพุทธยอดฟ้าจุฬาโลกมหาราช เริ่มต้นด้วยร่ายและต่อด้วยโคลงสี่สุภาพจำนวน 30 บทร้อยเรียงต่อกัน มีชื่อว่า กษัตริยานุสรณ์ ทรงอธิบายไว้ในคำนำของหนังสือกษัตริยานุสรณ์ว่า
"ขณะที่เริ่มเขียนเรื่อง "กษัตริยานุสรณ์" นี้ ข้าพเจ้ากำลังเรียนหนังสืออยู่ชั้นมัธยมศึกษาปีที่ 5 โรงเรียนจิตรลดา ในวิชาการประพันธ์ อาจารย์สั่งให้แต่งโคลงส่งบ่อย ๆ จึงมีความคิดอยากแต่งบทประพันธ์เป็นลิลิตหรือบทประพันธ์ คำโคลงสักเรื่องหนึ่งแต่ยังนึกเรื่องที่จะแต่งให้ถูกใจไม่ได้ พอดีเป็นเวลาที่ ข้าพเจ้าได้โดยเสด็จพระราชดำเนินในการแปรพระราชฐานไปจังหวัดเชียงใหม่ ในเครื่องบินท่านหญิงเป็น "เสมียน" เพราะตอนนั้น "น.ม.ส." (พระองค์เจ้ารัชนีแจ่มจำรัส หรือ กรมหมื่นพิทยาลงกรณ์) ทรงนิพนธ์เรื่อง "สามกรุง" ตอนนั้น "น.ม.ส." ประชวรจ้องมองอะไรไม่เห็น พอไปถึงเชียงใหม่ท่านหญิงประทาน "สามกรุง" ข้าพเจ้า 1 เล่ม"
"ข้าพเจ้าเริ่มอ่านสามกรุงไปเรื่อย ๆ วันหนึ่งก็นึกออกว่าโคลงที่นึกอยากจะแต่งนั้นควรเป็นเรื่อง "อะแซหวุ่นกี้ขอดูตัวเจ้าพระยาจักรี" ซึ่งเป็นบทยอพระเกียรติพระบาทสมเด็จพระพุทธยอดฟ้าจุฬาโลก จึงวางโครงเรื่องลงในสมุดแล้วใช้เค้าโครงจากหนังสือ "ไทยรบพม่า"..."
"การแต่งไม่ได้แต่งรวดเดียวจบ แต่แต่งเรื่อยไปวันละบทสองบทตามแต่จะคิดโคลงออก ซึ่งมักเป็นเวลาแปลก ๆ เช่น เวลานั่งรถบ้าง เวลาคุยกับใคร ๆ หรือเวลาเข้านอน ตอนแรก ๆ ไปได้ช้าเพราะต้องเตรียมสอบ ม.ศ. 5 พอเสร็จแล้วแต่งตามสบาย โดยอ่าน "สามกรุง" ประกอบไปด้วย นับว่าเป็นหนังสือเล่มเดียวที่ใช้ประกอบการสอบเข้ามหาวิทยาลัย และโคลงที่ข้าพเจ้าแต่งก็บังเอิญเสร็จตอนมหาวิทยาลัยเปิดพอดี เมื่อจบแล้วได้ให้อาจารย์กำชัย ทองหล่อดู อาจารย์กรุณาตั้งชื่อให้ว่า "กษัตริยานุสรณ์"..."
"ข้าพเจ้านำขึ้นทูลเกล้าฯ ถวายสมเด็จพระนางเจ้าฯ พระบรมราชินีนาถ ในวันเฉลิมพระชนพรรษาแทนการถวายรูปเขียนของขวัญอย่างที่เคย ท่านโปรดโคลงบทที่ขึ้นต้นว่า "รักชาติ ยอมสละแม้ชีวี" มากที่สุด จึงทรงพระกรุณาโปรดเกล้าฯ ให้ ม.ล.พวงร้อย อภัยวงศ์ ประพันธ์ทำนองเพลงที่ชื่อว่า "ดุจบิดามารดร" ใช้ร้องมาจนทุกวันนี้…"
นิวเบีย

ภูมิภาคนิวเบียปัจจุบัน
นิวเบีย หรือ นูเบีย (อังกฤษ: Nubia) เป็นภูมิภาคตามแม่น้ำไนล์ซึ่งปัจจุบันอยู่ในประเทศซูดานตอนเหนือ และประเทศอียิปต์ตอนใต้ เป็นอารยธรรมแรก ๆ ในแอฟริกาตะวันออกเฉียงเหนือโบราณ โดยสามารถสืบย้อนประวัติศาสตร์มาแต่ 2,000 ปีก่อนคริสต์ศักราชเป็นต้นมา (ผ่านสิ่งก่อสร้างและสิ่งประดิษฐ์นิวเบีย ตลอดจนบันทึกลายลักษณ์จากอียิปต์และโรม) และเป็นที่ตั้งของจักรวรรดิแห่งหนึ่งของแอฟริกา มีราชอาณาจักรนิวเบียขนาดใหญ่จำนวนหนึ่งตลอดสมัยหลังคลาสสิก ราชอาณาจักรแห่งสุดท้ายล่มสลายใน ค.ศ. 1504 เมื่อนิวเบียถูกแบ่งระหว่างอียิปต์กับรัฐสุลต่านเซนนาร์ ส่งผลให้ประชากรนิวเบียจำนวนมากถูกกลืนเข้ากับวัฒนธรรมอาหรับ นิวเบียกลับไปรวมกับอียิปต์ออตโตมันอีกครั้งในคริสต์ศตวรรษที่ 19 และอยู่ในราชอาณาจักรอียิปต์ตั้งแต่ ค.ศ. 1899 ถึง ค.ศ. 1956
ชื่อนิวเบียแผลงมาจากชื่อชาวโนบา เป็นชนร่อนเร่ที่ตั้งถิ่นฐานในพื้นที่ในคริสต์ศตวรรษที่ 4 หลังจากราชอาณาจักรเมโรเอล่มสลาย ชาวโนบาพูดภาษาตระกูลไนโล-สะฮาราภาษาหนึ่งซึ่งเป็นบรรพบุรุษของภาษานิวเบียเก่า ภาษานิวเบียเก่าใช้ในเอกสารทางศาสนาเป็นส่วนใหญ่ตั้งแต่คริสต์ศตวรรษที่ 8 ถึง 15 ก่อนคริสต์ศตวรรษที่ 4 และตลอดสมัยโบราณคลาสสิก นิวเบียมีชื่อเรียกว่า คุช หรือที่ชาวกรีกสมัยคลาสสิกเรียกรวมกับพื้นที่ข้างเคียงในชื่อ ไอทีโอปีอา ("เอธิโอเปีย")
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ  สวีเดน 
อื่น ๆ:  IdRef
นิวจีนส์ (อีพี)

นิวจีนส์ (อังกฤษ: New Jeans) เป็นอีพีเปิดตัวของ นิวจีนส์ เกิร์ลกรุปชาวเกาหลีใต้ เผยแพร่ในรูปแบบดิจิทัลเมื่อวันที่ 1 สิงหาคม 2022 และเมื่อวันที่ 8 สิงหาคม 2022 วางจำหน่ายโดย ADOR ซึ่งเป็นบริษัทในเครือของไฮบ์คอร์ปอเรชัน อีพีมีทั้งหมดสี่เพลงรวมถึงสามซิงเกิล "Attention"  "Hype Boy" และ "Cookie" ในทางดนตรีอัลบั้มนี้ควบคลุมแนวเพลงที่หลากหลายรวมถึง อาร์แอนด์บี มูมบาตัน อิเล็กโทรป็อป และ ฮิปฮอป
เบื้องหลัง

ในช่วงต้นปี 2019  ไฮบ์คอร์ปอเรชัน ได้ประกาศเตรียมเปิดตัวเกิร์ลกรุ๊ปวงใหม่ร่วมกับ ซอร์ซ ภายใต้การดูแลของ ซีบีโอ มิน ฮี-จิน ซึ่งเป็นที่รู้จักอย่างกว้างขวางจากผลงานของเธอในฐานะอดีตผู้กำกับภาพ ที่ เอสเอ็มเอนเตอร์เทนเมนต์ ต่อมาโปรเจ็กต์ถูกย้ายไปอยู่ที่ ADOR (All Doors One Room) ซึ่งเป็นค่ายเพลงที่เพิ่งก่อตั้งของ ไฮบ์คอร์ปอเรชัน ซึ่งมิน ฮี-จินได้รับแต่งตั้งเป็นซีอีโอหลังเกิดการระบาดทั่วของโควิด-19 รายงานของสื่อเปิดเผยว่ารายชื่อสมาชิกเสร็จสิ้นในเดือนมีนาคม ค.ศ. 2022 และมีการเปิดบัญชีโซเชียลมีเดียอย่างเป็นทางการสำหรับ ADOR
ตามรายงานของสื่อ คลิปแอนิเมชั่นตัวเลขสามคลิป "22"  "7" และ "22" ถูกโพสต์บนบัญชีโซเชียลมีเดียของ ADOR ซึ่งบอกเป็นนัยว่าเนื้อหาแรกของเกิร์ลกรุ๊ปวงใหม่จะปล่อยออกมาในวันที่ 22 กรกฎาคม เมื่อวันที่ 22 กรกฎาคม ทางวงได้ปล่อยมิวสิกวิดีโอสำหรับซิงเกิลเปิดตัวของพวกเธอ "Attention" ในรูปแบบเซอร์ไพรส์ โดยไม่มีการโปรโมตหรือรายละเอียดเกี่ยวกับตัวตนของสมาชิกก่อนหน้า วิดีโอที่ถ่ายทำในสเปนมีผู้ชมมากกว่า 1.3 ล้านครั้งในเวลาน้อยกว่า 24 ชั่วโมง และตามมาอย่างรวดเร็วด้วยการประกาศเปิดตัว อีพีของพวกเธอ ซึ่งได้รับการเปิดเผยว่ามีทั้งหมดสี่เพลง โดยสองเพลงจะออกเป็นซิงเกิลเพิ่มเติม และเปิดพรีออเดอร์สำหรับอีพีในวันที่ 25 กรกฎาคม เมื่อวันที่ 23 กรกฎาคม นิวจีนส์ ได้ปล่อยซิงเกิลที่สองของพวกเธอ "Hype Boy" โดยมีคลิปความยาว 50 วินาทีที่เปิดเผยสมาชิก รวมถึงมิวสิกวิดีโอเพิ่มเติมอีก 4 รายการสำหรับสมาชิกแต่ละคนออกในวันเดียวกัน หลังจากผ่านไปสองวัน มิวสิกวิดีโอสำหรับ B-side "Hurt" ก็ถูกปล่อยออกมา เมื่อวันที่ 1 สิงหาคม ทางวงได้ปล่อยมิวสิกวิดีโอสุดท้ายซิงเกิลนำที่สาม "Cookie" หลังจากปล่อยอัลบั้มดิจิทัลในวันเดียวกันและวางจำหน่ายจริงในวันที่ 8 สิงหาคม
รายชื่อเพลง

| ลำดับ | ชื่อเพลง | เนื้อเพลง | ทำนอง | เรียบเรียง | ยาว |
| --- | --- | --- | --- | --- | --- |
| 1. | "Attention" | Gigi Duckbay แดเนียล | 250 Duckbay | 250 | 3:00 |
| 2. | "Hype Boy" | Gigi Ylva Dimberg ฮันนี | 250 Ylva Dimberg | 250 | 2:59 |
| 3. | "Cookie" | Gigi Ylva Dimberg | Park Jin-su Ylva Dimberg | Park Jin-su | 3:55 |
| 4. | "Hurt" | Gigi Amanda Lundstedt | 250 Amanda Lundstedt | 250 | 2:57 |
| ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | ความยาวทั้งหมด: | 12:52 |
ยอดขายและการรับรอง

| ประเทศ | การรับรอง | จำนวนหน่วยที่รับรอง/ยอดขาย |
| --- | --- | --- |
| South Korea (KMCA) | 3× Platinum | 765,878 |
| South Korea (KMCA)  Weverse Album  | Platinum | 410,877 |
นิวตัน (หน่วยวัด)

บทความนี้เกี่ยวกับหน่วยเอสไอ สำหรับนักวิทยาศาสตร์ ดูที่ ไอแซก นิวตัน
| นิวตัน |
| --- | --- |
การจำลองให้เห็นภาพของแรง 1 นิวตัน
ข้อมูลทั่วไป
ระบบการวัด: หน่วยอนุพัทธ์เอสไอ
เป็นหน่วยของ: แรง
สัญลักษณ์: N 
ตั้งชื่อตาม: ไอแซก นิวตัน
การแปลงหน่วย      
1 N ใน ...: ... มีค่าเท่ากับ ...
 
   หน่วยฐานเอสไอ:    1 kg⋅m/s2 หรือ kg⋅m⋅s-2
   ระบบแรงโน้มถ่วงของอังกฤษ:    0.2248089 lbf
นิวตัน (อังกฤษ: newton สัญลักษณ์ N) เป็นหน่วยอนุพัทธ์เอสไอของแรง โดยชื่อหน่วยตั้งตามชื่อของไอแซก นิวตัน เพื่อเป็นการยอมรับถึงผลงานของเขาในสาขากลศาสตร์ดั้งเดิม โดยเฉพาะอย่างยิ่งในกฎการเคลื่อนที่ข้อที่ 2 ของนิวตัน
บทนิยาม

1 นิวตัน คือแรงที่ต้องใช้ในการเร่งมวล 1 กิโลกรัม ในอัตรา 1 เมตรต่อวินาทีกำลังสอง ในทิศทางที่กระทำแรงนั้น
ในปี พ.ศ. 2489 (ค.ศ. 1946) มติฉบับที่ 2 ของที่ประชุมใหญ่ว่าด้วยการชั่งตวงวัด (ซีจีเอ็มพี) กำหนดหน่วยมาตรฐานของแรงในระบบหน่วยเอ็มเคเอสเป็นปริมาณที่ต้องใช้เร่งมวล 1 กิโลกรัม ในอัตรา 1 เมตรต่อวินาทีกำลังสอง และต่อมาในปี พ.ศ. 2491 (ค.ศ. 1948) มติฉบับที่ 7 ของการประชุมซีจีเอ็มพีครั้งที่ 9 มีการปรับให้นำเอาชื่อ นิวตัน มาเป็นหน่วยของแรงแทน ซึ่งทำให้ระบบเอ็มเคเอสกลายเป็นรากฐานของระบบเอสไอในปัจจุบัน และนั่นจึงทำให้หน่วยนิวตันกลายมาเป็นหน่วยมาตรฐานของแรงในระบบเอสไอ
กฎการเคลื่อนที่ข้อที่ 2 ของนิวตัน กล่าวไว้ว่า F = ma โดยที่ F คือแรงที่กระทำ m คือมวลของวัตถุที่รับแรงนั้น และ a คือความเร่งของวัตถุ ฉะนั้นนิวตันจึงเป็นไปตามดังนี้
| 0 | 1 | 2 | 3 | 4 |
| --- | --- | --- | --- | --- |
| F |  =  | m  | ⋅ |  a |
| 1 N |  =  | 1 kg | ⋅ | 1 m/s2 |
โดยสัญลักษณ์ดังกล่าวใช้แทนหน่วยดังต่อไปนี้ N สำหรับนิวตัน kg สำหรับกิโลกรัม m สำหรับเมตร และ s สำหรับวินาที
ในการวิเคราะห์เชิงมิติ
โดยที่  {\mathsf {F}} คือแรง,  {\mathsf {M}} คือมวล,  {\mathsf {L}} คือความยาว และ  {\mathsf {T}} คือเวลา
ตัวอย่าง

ณ ที่ความโน้มถ่วงเฉลี่ยบนโลก (โดยปกติคือ g ≈ 9.80665 m/s2) มวล 1 กิโลกรัม จะเกิดแรงประมาณ 9.8 นิวตัน โดยที่แอปเปิลขนาดเฉลี่ยทั่ว ๆ ไปเกิดแรง 1 นิวตัน ซึ่งเราสามารถคำนวณหานำหนักของแอปเปิลได้ดังต่อไปนี้
| 0 | 1 | 2 | 3 | 4 | 5 |
| --- | --- | --- | --- | --- | --- |
| F |  =  | m  | ⋅ |  a |  a |
| F |  =  | m  | ⋅ |  g |  g |
| 1 N |  =  | m | ⋅ | 9.80665 m/s2 | 9.80665 m/s2 |
| 1 kg ⋅ m/s2 |  =  | m | ⋅ | 9.80665 m/s2 | 9.80665 m/s2 |
| m | ≈ | 0.10197 kg | 0.10197 kg |     (0.10197 kg = 101.97 g) |  |
น้ำหนักเฉลี่ยของผู้ใหญ่ที่เกิดแรงประมาณ 608 นิวตัน
| 0 | 1 | 2 | 3 | 4 | 5 |
| --- | --- | --- | --- | --- | --- |
| F |  =  | m  | ⋅ |  g |  g |
| 608 N |  =  | m | ⋅ | 9.80665 m/s2 | 9.80665 m/s2 |
| 608 kg ⋅ m/s2 |  =  | m | ⋅ | 9.80665 m/s2 | 9.80665 m/s2 |
| m | ≈ | 62 kg | 62 kg | (ซึ่ง 62 กิโลกรัม คือมวลเฉลี่ยของผู้ใหญ่) |  |
การแปลงหน่วย

| ด ค ก | นิวตัน (หน่วยเอสไอ) | ดายน์ | แรงกิโลกรัม,  กิโลปอนด์ | แรงปอนด์ | ปอนเดิล |
| --- | --- | --- | --- | --- | --- |
| 1 N | ≡ 1 kg⋅m/s2 | = 105 dyn | ≈ 0.10197 kp | ≈ 0.22481 lbf | ≈ 7.2330 pdl |
| 1 dyn | = 10−5 N | ≡ 1 g⋅cm/s2 | ≈ 1.0197 × 10−6 kp | ≈ 2.2481 × 10−6 lbf | ≈ 7.2330 × 10−5 pdl |
| 1 kp | = 9.80665 N | = 980665 dyn | ≡ gn ⋅ (1 kg) | ≈ 2.2046 lbf | ≈ 70.932 pdl |
| 1 lbf | ≈ 4.448222 N | ≈ 444822 dyn | ≈ 0.45359 kp | ≡ gn ⋅ (1 lb) | ≈ 32.174 pdl |
| 1 pdl | ≈ 0.138255 N | ≈ 13825 dyn | ≈ 0.014098 kp | ≈ 0.031081 lbf | ≡ 1 lb⋅ft/s2 |
ค่าของ gn ตามที่ใช้ในนิยามของแรงกิโลกรัม ในที่นี้ใช้สำหรับหน่วยความโน้มถ่วงทั้งหมด
นิวต์หางใบพาย

| นิวต์หางใบพาย |
| --- | --- |

นิวต์หงอนใหญ่ (Triturus cristatus)

การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Amphibia
อันดับ:: Caudata
วงศ์:: Salamandridae
วงศ์ย่อย:: Pleurodelinae
สกุล:: Triturus Rafinesque, 1815

ชนิด
 ดูในเนื้อหา

แผนที่แสดงการกระจายพันธุ์
นิวต์หางใบพาย หรือ ซาลาแมนเดอร์หางใบพาย (อังกฤษ: Alpine newt) เป็นซาลาแมนเดอร์ในกลุ่มของนิวต์ หรือซาลาแมนเดอร์ขนาดเล็ก ในสกุล Triturus  (มาจาก ไทรทัน บุตรชายของโพไซดอน เทพเจ้าแห่งมหาสมุทรตามเทพปกรณัมกรีก และภาษากรีกคำว่า ura หมายถึง "หาง")
ลักษณะเด่นของนิวต์หางใบพาย คือ มีส่วนหางที่แผ่แบนเหมือนใบพายหรือครีบปลา มีช่วงชีวิตยาวนานอยู่ในน้ำมากกว่านิวต์สกุลอื่น ๆ โดยที่ขณะเป็นตัวอ่อนหรือตัวเต็มวัย ลักษณะหางที่เป็นใบพายก็ยังคงลักษณะเดิมไม่เปลี่ยนแปลง
มีขนาดลำตัวประมาณ 9-12 เซนติเมตร ในชนิดที่มีขนาดใหญ่อาจยาวได้ถึง 16 เซนติเมตร ในบางชนิดมีแผ่นหนังที่ดูคล้ายหงอนหรือครีบหลังที่สันหลังของลำตัวไปถึงส่วนหางด้วยซึ่งดูเป็นจุดเด่น ลำตัวมักมีสีน้ำตาลหรือสีเทาเข้ม มีลายประหรือจุดสีสันต่าง ๆ แตกต่างออกไปตามและชนิด และยิ่งจะมีความเด่นชัดขึ้นโดยเฉพาะในช่วงฤดูผสมพันธุ์
มีการขยายพันธุ์และวางไข่เหมือนกับนิวต์สกุลอื่น วางไข่ครั้งละ 100-200 ฟอง หรือในชนิดที่มีจำนวนมากอาจได้ถึง 300-400 ฟอง พบกระจายพันธุ์ในป่า หรือลำห้วย หรือทะเลสาบในแถบเทือกเขาในระดับความสูงต่าง ๆ กันในทวีปยุโรป จนถึงบางส่วนของรัสเซีย และภูมิภาคตะวันออกกลาง
ในการเลือกคู่ผสมพันธุ์ นิวต์ตัวผู้จะมารวมตัวกันเป็นกลุ่มในบริเวณแหล่งน้ำที่อาศัยแล้วกำหนดพื้นที่ของตนเองขึ้นมาและป้องกันพื้นที่ไว้จากตัวผู้ตัวอื่นด้วยการแสดงท่าทางและการต่อสู้ นิวต์ตัวเมียที่เคลื่อนย้ายไปตามพื้นที่แต่ละแห่งได้รับการต้อนรับจากตัวผู้ที่เป็นเจ้าของพื้นที่ด้วยการแสดงท่าทาง เช่น แผ่กางครีบหลัง หรือครีบหาง แสดงสีสันที่สดใสตามลำตัว เป็นต้น
การจำแนก

จำแนกออกได้ 7 ชนิด (บางข้อมูลแบ่งออกเป็น 8)
Triturus carnifex (Laurenti, 1768)
Triturus cristatus (Laurenti, 1768)
Triturus dobrogicus (Kiritzescu, 1903)
Triturus karelinii (Strauch, 1870)
Triturus macedonicus (Karaman, 1922)
Triturus marmoratus (Latreille, 1800)
Triturus pygmaeus (Wolterstorff, 1905)
รูปภาพ

นิวต์หงอนใหญ่ขณะยังเป็นตัวอ่อน
สภาพของแหล่งน้ำที่อยู่อาศัยและขยายพันธุ์
ไข่ที่วางติดกับพืชน้ำ
นิวต์หงอนอิตาเลียน (Triturus carnifex) ตัวผู้
แหล่งข้อมูลอื่น

ข้อมูลที่เกี่ยวข้องกับ Triturus ที่วิกิสปีชีส์
นิวฟาสต์ออโตเมติกแดฟโฟดิลส์

| นิว ฟาสต์ ออโตเมติก แดฟโฟดิลส์ |
| --- | --- |
ที่เกิด: แมนเชสเตอร์,อังกฤษ
แนวเพลง: อัลเทอร์เนทีฟร็อก,แมดเชสเตอร์
ช่วงปี: 1988-1995
ค่ายเพลง: Playtime / Play It Again Sam / Strange Fruit

สมาชิก: Andy Spearpoint    Dolan Hewison   Justin Crawford   Perry Saunders    Icarus Wilson-Wright
นิว ฟาสต์ ออโตเมติก แดฟโฟดิลส์ (อังกฤษ: New Fast Automatic Daffodils) ต่อมาก็เปลี่ยนเป็น (New FADS) วงดนตรีอัลเทอร์เนทีฟร็อกจาก แมนเชสเตอร์ ประเทศอังกฤษ  เริ่มตั้งวงมาตั้งแต่ปี 1988 ถึง 1995
ผลงาน > ซิงเกิล

"Lions" (1989, Playtime)
"Music Is Shit EP (1989, Playtime)
"Big" (1990, Playtime)
"Fishes Eyes" (1990, Play It Again Sam)
"Get Better" (1991, Play It Again Sam)
"All Over My Face" (1991, Play It Again Sam)
"Big" (1992, Play It Again Sam)
"It's Not What You Know" (1992, Play It Again Sam)
"Stockholm" (1992, Play It Again Sam)
"Bong" (1993, Play It Again Sam)
"Life Is An Accident" (1994, Play It Again Sam) (เป็น New FADS)
"These Foolish Things" (1994, Play It Again Sam) (เป็น New FADS)
ผลงาน > อัลบั้ม

Pigeonhole (1990, Play It Again Sam)
The Peel Sessions (1991, Strange Fruit Records)
Body Exit Mind (1992, Play It Again Sam)
Love It All (1995, Play It Again Sam) (เป็น New FADS)
แหล่งข้อมูลอื่น

ผลงานเพลงของ นิว ฟาสต์ ออโตเมติก แดฟโฟดิลส์ ที่ Discogs
นินเท็นโด สวิตช์

| --- | --- |

 ด้านบน: นินเท็นโด สวิตช์ ในโหมดทีวี  ด้านล่าง: โหมดพกพาที่มี จอย-คอน เสียบเอาไว้
ผู้พัฒนา: นินเท็นโด
ผู้ผลิต: ฟ็อกซ์คอนน์ โฮซิเดน
วางจำหน่าย: ทั่วโลก: March 3, 2017 TH: March 29, 2019 CHN: December 10, 2019  Other models  Lite   20 กันยายน ค.ศ. 2019 (2019-09-20)   รุ่น OLED   8 ตุลาคม ค.ศ. 2021 (2021-10-08)  
พร้อมการค้าปลีก: พ.ศ. 2560-ปัจจุบัน
ราคาเบื้องต้น: US$299/¥29,980/฿11,990
หน่วยส่ง: ทั้งหมด: 55.77 ล้านเครื่อง (เมื่อ 31 มีนาคม พ.ศ. 2563)
สื่อ:  แบบสื่อจับต้องได้ และดิจิทัล  การ์ดเกม(ความจุ 1GB, 2GB, 4GB, 8GB, 16GB, 32GB)  จัดจำหน่ายทางช่องทางดิจิทัล (Nintendo eShop) 
ระบบปฏิบัติการ: ซอฟต์แวร์ระบบนินเท็นโดสวิตช์ (internally named "Horizon", uses Unix-like FreeBSD components) 
พลังงาน: 4310 mAh, 3.7 V lithium-ion battery
ชิพ: Custom อินวิเดีย เทกรา X1 (20 nm)
หน่วยประมวลผล: Octa-Core (Quad-Core ARMv8 ARM Cortex-A57) & (Quad-Core ARMv8 ARM Cortex-A53)
ความจุ: ความจุในตัวเครื่อง: 32 GB microSD/microSDHC/microSDXC สูงสุดถึง 2 TB
หน่วยความจำ: 4 GB ชนิด LPDDR4
การแสดงผล: จอแอลซีดี 6.2 นิ้วที่ความละเอียด 1280 x 720 @ 237 พิกเซลต่อนิ้ว แสดงผลได้สูงสุด 1080p ผ่าน HDMI
กราฟฟิก: อินวิเดีย Maxwell GM20B 256 CUDA core
ระบบเสียง: Linear PCM 5.1ch (via HDMI) Stereo speakers Headphone jack
ควบคุมผ่าน: จอย-คอน คอนโทรเลอร์, นินเท็นโด สวิตซ์ โปร คอนโทรเลอร์
แป้นสัมผัส: Capacitive touchscreen
การเชื่อมต่อ: ไวไฟ 2.4/5GHz 802.11ac Bluetooth 4.1 1 × USB 3.0 2 × USB 2.0 1 × USB-C (ในตัวแท่นวาง)
บริการออนไลน์: Nintendo Switch Online Service Nintendo Account  My Nintendo  Nintendo eShop 
มิติ: 23.9×10.2×1.4 เซนติเมตร (9.41×4.02×0.55 นิ้ว) (ตัวเครื่อง)
น้ำหนัก: 297 กรัม (10.5 ออนซ์) (ตัวเครื่อง) 398 กรัม (14.0 ออนซ์) (เมื่อเชื่อมกับจอย-คอน)
รุ่นก่อนหน้า: วียู
เว็บไซต์: www.nintendo.com/switch
นินเท็นโด สวิตช์ (อังกฤษ: Nintendo Switch, ญี่ปุ่น: ニンテンドースイッチ) หรือที่รู้จักกันภายใต้ชื่อรหัสพัฒนาว่า เอ็นเอกซ์ (NX) เป็นเครื่องเล่นวิดีโอเกมที่ได้วางจำหน่ายในวันที่ 3 มีนาคม พ.ศ. 2560 ซึ่งนินเท็นโด สวิตช์ เป็นเครื่องเล่นเกมแบบไฮบริด สามารถใช้เล่นได้ทั้งแบบในบ้าน โดยจะมีตัวแท่นวางเพื่อเชื่อมต่อเข้ากับทีวีผ่านช่อง HDMI และแบบพกพา โดยสามารถเอาตัวเครื่องออกไปเล่นนอกบ้านได้ เป็นครั้งแรกที่ไม่รองรับคุณสมบัติความเข้ากันได้ย้อนหลังกับวิดีโอเกมเก่าของ วียู และ นินเท็นโด 3DS เนื่องมาจากวียูใช้ซีพียูของเพาเวอร์พีซีเป็นเวลานานตั้งแต่เกมคิวบ์ นินเท็นโดเปลี่ยนโปรเซสเซอร์และสถาปัตยกรรมเป็น ARM แทน ไม่สามารถรันเกมเก่าสถาปัตยกรรมแตกต่างกับได้ ส่วนนินเท็นโด 3DSใช้ซีพียูของ ARM แต่ไม่สามารถแสดงผล 2 หน้าจอได้
ฮาร์ดแวร์

ตัวนินเท็นโด สวิตช์นั้นประกอบไปด้วย ตัวเครื่อง ตัวแท่นวางเพื่อเชื่อมต่อกับจอโทรทัศน์ และ จอย-คอน สองอัน
ฮาร์ดแวร์ > ตัวแท่นวาง

ตัวแท่นวางสำหรับนินเท็นโด สวิตช์นั้น จะเป็นตัวที่สามารถจ่ายไฟให้กับตัวเครื่องและส่งสัญญาณออกสู่จอโทรทัศน์พร้อม ๆ กันได้ ซึ่งตัวแท่นวางจะมีพอร์ท HDMI 1 พอร์ท , USB 3.0 1 พอร์ท และ USB 2.0 2 พอร์ท ในทางด้านประสิทธิภาพในการเล่นเกมบนแท่นวางนั้น จะสามารถเล่นเกมได้บนความละเอียดสูงสุดที่ระดับ Full HD (1920x1080) ที่ 60 เฟรมต่อวินาที โดยขึ้นอยู่กับเกมที่รองรับด้วย เช่น เกมเดอะเลเจนด์ออฟเซลดา บรีทออฟเดอะไวลด์เมื่อเชื่อมเข้าแท่นวางจะสามารถรันเกมได้บนความละเอียด HD+ (1600x900) ที่ 30 เฟรมต่อวินาที
ฮาร์ดแวร์ > จอย-คอน

โดยตัวจอย-คอนนั้น จะมีอยู่ 2 ข้าง คือข้างซ้าย จะเรียกว่า จอย-คอน แอล (Joy-Con L) และข้างขวา จะเรียกว่า จอย-คอน อาร์ (Joy-Con R) โดยสามารถประกอบเข้ากับตัวเครื่อง และสามารถแยกออกจากกัน เพื่อเอามาเล่นเกมในรูปแบบ 2 คนได้ (เฉพาะบางเกม)
ปุ่มบนจอย-คอนนั้น ประกอบด้วย ปุ่มควบคุมและปุ่มเลือก จำนวนข้างละ 4 ปุ่ม (โดยจอย-คอน แอล จะเป็นปุ่ม Directional และจอย-คอน อาร์ จะเป็นปุ่ม ABXY) , แกนอนาล็อกที่สามารถกดเพื่อใช้เป็นปุ่มได้, ปุ่ม L และ ZL บนจอย-คอน แอล ปุ่ม R และ ZR บนจอย-คอนอาร์, ปุ่ม + และ - และที่ด้านข้างจะมีปุ่ม SL กับ SR ด้วย ส่วนเซนเซอร์นั้น จะมีเซนเซอร์ Accelerometer และ Gyroscope สำหรับควบคุมทิศทาง
นินเท็นโด สวิตช์ ไลต์

วันที่ 10 กรกฎาคม พ.ศ. 2562 บริษัทนินเท็นโดได้เปิดตัว นินเท็นโด สวิตช์ ไลต์ ซึ่งได้วางตัวเป็นเครื่องสำหรับเล่นเกมแบบพกพาโดยเฉพาะ โดยได้นำตัว จอย-คอน มารวมเข้ากับตัวเครื่อง และนำตัวแท่นวางและระบบเชื่อมต่อโทรทัศน์ออกไป ย่อขนาดเครื่องให้เล็กลง และใช้ชิพตัวใหม่ที่กินไฟน้อยกว่า ตัวเครื่องได้วางจำหน่ายในวันที่ 20 กันยายน พ.ศ. 2562 ในราคา 199 ดอลล่าร์สหรัฐอเมริกา หรือ 6,000 บาท โดยประมาณ
แท่นวางสำหรับนินเท็นโด สวิตซ์
จอยคอนสำหรับนินเท็นโด สวิตซ์
นิวออร์เดอร์

| นิวออร์เดอร์ |
| --- | --- |
นิวออร์เดอร์ 2012
ข้อมูลพื้นฐาน
ที่เกิด: แมนเชสเตอร์, อังกฤษ
แนวเพลง: ซินธ์ป็อป, แดนซ์ร็อก,  โพสต์พังก์, นิวเวฟ,  ออลเทอร์นาทิฟแดนซ์, อิเล็กโทรนิกา
ช่วงปี: 1980–1993, 1998-2007, 2011-ปัจจุบัน
ค่ายเพลง: Factory, London, Qwest,  Warner Bros., Reprise, Mute

สมาชิก: Bernard Sumner  Stephen Morris Gillian Gilbert Phil Cunningham Tom Chapman
อดีตสมาชิก: Peter Hook
นิวออร์เดอร์ (อังกฤษ: New Order) เป็นวงดนตรีร็อกจากเมืองแมนเชสเตอร์ ประเทศอังกฤษ ก่อตั้งในปี ค.ศ. 1980 หลังการเสียชีวิตของเอียน เคอร์ติส นักร้องนำวงจอยดิวิชัน โดยสมาชิกที่เหลือ 3 คน ได้แก่ เบอร์นาร์ด ซัมเนอร์, สตีเฟน มอร์ริสและปีเตอร์ ฮุก ตั้งวงดนตรีนี้ขึ้นร่วมกับกิลเลียน กิลเบิร์ตในตำแหน่งมือคีย์บอร์ด
ประวัติ

ปีเตอร์ ฮุกและเบอร์นาร์ด ซัมเนอร์ร่วมกันก่อตั้งวงจอยดิวิชัน วงดนตรีแนวโพสต์พังก์ที่มีเพลงดังอย่าง "Love Will Tear Us Apart" หลังจากเอียน เคอร์ติส นักร้องนำของวงฆ่าตัวตายในปี 1980 ฮุกและซัมเนอร์ได้ชักชวนมือกลองของวงคือ สตีเฟน มอร์ริสและกิลเลียน กิลเบิร์ต สมาชิกใหม่ในตำแหน่งมือคีย์บอร์ดตั้งวงนิวออร์เดอร์ขึ้น
ในเดือนมีนาคม 1981 นิวออร์เดอร์ออกซิงเกิลแรก "Ceremony" ซึ่งเดิมทีเป็นงานที่แต่งไว้ตั้งแต่ทำวงจอยดิวิชัน หลังจากนั้นไม่กี่เดือน วงก็ออกอัลบั้มแรก Movement ที่มีแนวเพลงคล้าย ๆ กับสมัยจอยดิวิชัน หลังจากนั้นได้ออกซิงเกิลใหม่คือ "Everything's Gone Green"
ซิงเกิล "Temptation" ในปี 1982 ก็ออกมาในแนวเดียวกันและได้รับความนิยมจากผู้ที่ชอบเที่ยวคลับ หลังจากนั้นนิวออร์เดอร์ก็หยุดพักไป 1 ปีและกลับมาอีกครั้งในปี 1983 ด้วยเพลงอย่าง "Blue Monday" ซึ่งเป็นซิงเกิล 12 นิ้ว ที่มียอดขายกว่า 3 ล้านแผ่นทั่วโลก ในปีเดียวกันพวกเขาออกอัลบั้มที่ 2 Power, Corruption and Lies และออกอัลบั้มที่ 3 Low-Life ในปี 1985
ปี 1986 วงออกอัลบั้มที่ 4 Brotherhood พร้อมซิงเกิล "Bizarre Love Triangle" ที่เจาะตลาดเพลงป็อปได้สำเร็จ ปีถัดมา นิวออร์เดอร์ออกอัลบั้มรวมเพลง Substance งานชุดนี้ทำให้นิวออร์เดอร์เป็นที่รู้จักทั่วไป โดยติดท็อป 40 ของอันดับประเภทอัลบั้มด้วย มีเพลงใหม่ในอัลบั้มที่ถูกตัดเป็นซิงเกิลด้วยคือ "True Faith" ซึ่งขึ้นถึงอันดับ 32 ในตารางเพลงบิลบอร์ดของอเมริกา ส่วนซิงเกิล "Blue Monday" ถูกนำมารีมิกซ์และออกจำหน่ายใหม่อีกครั้งในชื่อ "Blue Monday 1988" ส่วนในปี 1989 นิวออร์เดอร์ออกอัลบั้มที่ 5 Technique ซึ่งเน้นแนวดนตรีแดนซ์
นิวออร์เดอร์ได้บันทึกเสียงเพลงธีมประจำการแข่งขันฟุตบอลโลกให้ประเทศอังกฤษในปี 1990 คือ "World In Motion" (ซึ่งต่อมาในปี 2002 เพลงนี้ก็ถูกตัดเป็นซิงเกิลขายใหม่)
หลังจากความนิยมเริ่มถดถอยในยุค 90 สมาชิกหลายคนไปประสบความสำเร็จกับโปรเจกต์ส่วนตัว ซัมเนอร์ร่วมกับจอห์นนี มาร์ อดีตมือกีตาร์วง The Smiths ตั้งวงชื่อ Electronic ขณะที่ฮุกไปได้ดีกับโปรเจกต์อย่าง Revenge และ Monaco ขณะที่สองสมาชิกที่เหลือของวงก็ไปตั้งวงเฉพาะกิจอย่าง The Other Two ในปี 1993 วงออกอัลบั้มชุดที่ 6 Republic ที่เกือบจะติดท็อป 10 ในอเมริกา ก่อนจะแยกวง
นิวออร์เดอร์กลับมาอีกครั้งในปี 1998 และออกอัลบั้มที่ 7 Get Ready ในปี 2001 และอัลบั้มที่ 8 Waiting for the Siren's Call เมื่อปี 2005 ที่เข้าอันดับ 5 ในชาร์ตของอังกฤษ ในปี 2007 ฮุกเผยแพร่ข้อความในมายสเปซของเขาว่านิวออร์เดอร์ได้แยกวงอีกครั้ง ด้านซัมเนอร์ได้ก่อตั้งวงใหม่คือวง Bad Lieutenant และออกซิงเกิลแรก "Sink Or Swim" ในปีเดียวกัน
ในปี 2011 นิวออร์เดอร์กลับมารวมวงอีกครั้ง โดยได้ทอม แชปแมนมาเป็นมือเบสแทนฮุก ในปี 2013 พวกเขาออกอัลบั้มที่ 9 และอัลบั้มรวมเพลงชื่อ Lost Sirens ต่อมาในปี 2015 นิวออร์เดอร์ออกอัลบั้มที่ 10 คือ Music Complete
ผลงาน

1981 - Movement
1983 - Power, Corruption & Lies
1985 - Low-Life
1986 - Brotherhood
1989 - Technique
1993 - Republic
2001 - Get Ready
2005 - Waiting for the Sirens' Call
2013 - Lost Sirens
2015 - Music Complete
นิวโค้ก

| --- | --- |
กระป๋องนิวโค้ก
ชนิดสินค้า: โคล่า
เจ้าของปัจจุบัน: โคคา-โคลา
ประเทศ: สหรัฐ
เริ่มจำหน่าย: 23 เมษายน ค.ศ. 1985
เลิกจำหน่าย: กรกฎาคม ค.ศ. 2002
นิวโค้ก (อังกฤษ: New Coke) เป็นการเปลี่ยนสูตรของโคคา-โคล่า ซึ่งบริษัทโคคา-โคลา นำออกวางขายใน ค.ศ. 1985 แทนสูตรเดิมของเครื่องดื่มอัดลมชั้นนำของบริษัทฯ โคคา-โคล่า (หรือเรียกว่า โค้ก) นิวโค้กเดิมไม่มีชื่อแยกต่างหากเป็นของตน เพียงแต่รู้จักกันว่า "รสชาติใหม่ของโคคา-โคล่า" กระทั่ง ค.ศ. 1990 จึงได้มีการเปลี่ยนชื่อเป็น โคคา-โคล่า 2 (Coca-Cola 2) และถูกยกเลิกจำหน่ายในเดือนกรกฎาคม ค.ศ. 2002
ปฏิกิริยาของสาธารณชนอเมริกันต่อการเปลี่ยนแปลงนั้นเป็นไปในเชิงลบ และนิวโค้กเป็นความล้มเหลวทางการตลาดครั้งใหญ่ การนำโค้กสูตรเดิมกลับมาวางขาย และเปลี่ยนชื่อเป็น "โคคา-โคล่าคลาสสิก" ส่งผลให้ยอดขายเพิ่มขึ้นอย่างมีนัยสำคัญ จนนำไปสู่ข้อสังเกตว่าการนำสูตรนิวโค้กมาวางขายนั้นเป็นเพียงแผนการตลาด
เนยถั่วลิสง

เนยถั่วลิสง คืออาหารลักษณะเหนียวชนิดหนึ่งทำจากถั่วลิสงอบแห้งเป็นส่วนผสมหลัก มักใช้เป็นอาหารใช้ทาขนมปังในแซนด์วิช เป็นที่นิยมในอเมริกาเหนือ เนเธอร์แลนด์ สหราชอาณาจักร และบางส่วนของเอเชีย โดยประเทศสหรัฐเป็นผู้ส่งออกเนยถั่วลิสงและหนึ่งที่ประเทศที่มีผู้บริโภคต่อประชากรมากที่สุด นอกจากนี้เนยถั่วที่ทำจากถั่วชนิดอื่น ๆ ก็มีเช่นกัน
แหล่งข้อมูลอื่น

US Code of Federal Regulations, Peanut butter; part 164.150; last amended 24 March 1998 เก็บถาวร 2021-04-27 ที่ เวย์แบ็กแมชชีน
นิวอิงแลนด์ เพเทรียตส์

นิวอิงแลนด์ เพเทรียตส์ (อังกฤษ: New England Patriots) เป็นทีมอเมริกันฟุตบอลของสหรัฐอเมริกา ปัจจุบันแข่งขันอยู่ในอเมริกันฟุตบอลคอนเฟอร์เรนซ์ ในดิวิชันตะวันออก ภายในลีกเอ็นเอฟแอล ชื่อเดิมของเปลี่ยนจาก "บอสตัน เพเทรียตส์" ที่ใช้ในช่วงก่อตั้งทีมจนกระทั่งปี พ.ศ. 2513 (1970) ทีมได้ย้ายสนามเหย้ามาเล่นที่เมือง ฟอกซ์โบโร
เพเทรียตส์ชนะการแข่งขันซูเปอร์โบวล์ 5 ครั้ง ชนะเลิศในคอนเฟอร์เรนซ์ทั้งหมด 9 ครั้ง และชนะเลิศในดิวิชันตะวันออก ทั้งหมด 16 ครั้ง
ชื่อนิวอิงแลนด์มาจากเขตนิวอิงแลนด์ของทีมที่ตั้งอยู่ โดยชื่อเล่นของทีมคือ "แพท" ซึ่งเป็นชื่อของสัญลักษณ์ทหารประจำทีม จากชื่อเต็มว่า "แพท เพเทรียตส์" (Pat Patriots)
ผลงาน

ซูเปอร์โบวล์ ชนะเลิศ 5 ครั้ง - ในฤดูกาล 2001 (XXXVI), 2003 (XXXVIII), 2004 (XXXIX), 2014 (XLIX), 2016 (LI)
เอเอฟซีคอนเฟอร์เรนซ์ ชนะเลิศ 9 ครั้ง - ในฤดูกาล  1985, 1996, 2001, 2003, 2004, 2007, 2011, 2014
เอเอฟซีดิวิชันตะวันออก ชนะเลิศ 16 ครั้ง - ในฤดูกาล 1978, 1986, 1996, 1997, 2001, 2003, 2004, 2005, 2006, 2007, 2009, 2010, 2011, 2012, 2013, 2014
แหล่งข้อมูลอื่น

เว็บไซต์อย่างเป็นทางการ
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
เอ็นเอฟแอล (NFL) (ฤดูกาลปัจจุบัน)
| AFC | East | บัฟฟาโล บิลส์ | ไมอามี ดอลฟินส์ | นิวอิงแลนด์ เพทรีออตส์ | นิวยอร์ก เจ็ตส์ |  |
| AFC | North | บัลติมอร์ เรเวนส์ | ซินซินเนติ เบงกอลส์ | คลีฟแลนด์ บราวนส์ | พิตส์เบิร์ก สตีลเลอร์ส |  |
| AFC | South | ฮิวสตัน เท็กซานส์ | อินดีแอนาโพลิส โคลทส์ | แจ๊คสันวิลล์ แจกัวส์ | เทนเนสซี ไตตันส์ |  |
| AFC | West | เด็นเวอร์ บรองโกส์ | แคนซัสซิตี ชีฟส์ | โอคแลนด์ เรดเดอร์ส | ซานดีเอโก ชาร์จเจอร์ส |  |
 
| NFC | East | ดัลลัส คาวบอยส์ | นิวยอร์ก ไจแอนตส์ | ฟิลาเดลเฟีย อีเกิลส์ | วอชิงตัน เรดสกินส์ |  |
| NFC | North | ชิคาโก แบร์ส | ดีทรอยต์ ไลออนส์ | กรีนเบย์ แพคเกอร์ส | มินเนโซตา ไวกิงส์ |  |
| NFC | South | แอตแลนตา ฟัลคอนส์ | คาโรไลนา แพนเทอร์ส | นิวออลีนส์ เซนตส์ | แทมปาเบย์ บัคคาเนียส์ |  |
| NFC | West | อริโซนา คาร์ดินัลส์ | เซนต์หลุยส์ แรมส์ | ซานฟรานซิสโก โฟร์ตีไนเนอร์ส | ซีแอตเติล ซีฮอกส์ |  |
ซูเปอร์โบวล์